Preliminariosios sutarties 2 priedas/pagrindinės sutarties 1 priedas

**PASLAUGŲ TECHNINĖ SPECIFIKACIJA**

**I. Pirkimo objektas** – pastatų projektų ekspertizės atlikimo paslauga.

**II. Pirkimo tikslas** –nustatyti, ar Kauno miesto savivaldybės užsakymu parengtų projektų sprendiniai atitinka esminius statinio reikalavimus, kitus statybos teisės aktų nustatytus reikalavimus, privalomųjų statinio projekto rengimo dokumentų reikalavimus, normatyvinių statinio saugos ir paskirties dokumentų reikalavimus, projekto sprendinių sąryšį ir suderinamumą. Taip pat nustatyti, ar numatytas statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis atitinka projektų sprendinius ir ar skaičiuojamoji kaina apskaičiuota vadovaujantis LR Aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais.

**III. Paslaugų teikėjo įsipareigojimai** – Paslaugų teikėjas Užsakovo užsakymu turi atlikti parengtų projektų ekspertizę, vadovaujantis statybos techninio reglamento STR 1.04.04:2017 „Statinio projektas, projekto ekspertizė“, paveldo tvarkybos reglamento PTR 3.03.01:2005 „Nekilnojamojo kultūros paveldo statinio tvarkomųjų statybos darbų projekto ar tvarkomųjų paveldosaugos darbų projekto paveldosaugos (specialiosios) ekspertizės atlikimo taisyklės“ ir kitų statybą reglamentuojančių teisės aktų ir normatyvinių statinio saugos ir paskirties dokumentų ir šios specifikacijos bei sutarties nustatytais reikalavimais. Be STR 1.04.04:2017 „Statinio projektas, projekto ekspertizė“ 75 punkte išvardytų reikalavimų, atliekant statinio, kurio projektavimas ir (ar) statyba finansuojama Lietuvos Respublikos valstybės biudžeto (įskaitant Europos Sąjungos struktūrinių fondų ir kitos tarptautinės finansinės paramos lėšas) lėšomis, valstybės vardu pasiskolintomis arba valstybės garantuotų paskolų lėšomis, valstybės pinigų fondų lėšomis, savivaldybių biudžetų lėšomis, atliekant projekto ekspertizę, tikrinamas statybos skaičiuojamosios kainos pagrįstumas.

**IV. Paslaugų pobūdis**

* Statinio projekto ekspertizės rūšys: bendroji projekto ekspertizė, darbo projekto (konstrukcijų dalies) ekspertizė, tvarkomųjų statybos darbų projekto ar tvarkomųjų paveldosaugos darbų projekto paveldosaugos (specialioji) ekspertizė;
* Statybos rūšys:nauja statyba, rekonstravimas, kapitalinis remontas, paprastasis remontas, tvarkomieji statybos darbai;
* Statinių pobūdis*:* gyvenamieji ir negyvenamieji pastatai;
* Projektai: techniniai darbo projektai, techniniai projektai, darbo projektai, tvarkomųjų statybos darbų projektai ar tvarkomųjų paveldosaugos darbų projektai;
* Projekto dalys – pagal STR 1.04.04:2017 „Statinio projektas, projekto ekspertizė“.

**V. Paslaugų suteikimo terminai:**

|  |  |  |  |
| --- | --- | --- | --- |
| Eil. Nr. | **Ekspertizės rūšis** | **Projektų statybos ir montavimo darbų sąmatinės kainos (SMD), Eur su PVM intervalai** | **Paslaugų suteikimo trukmė nuo užsakymo Paslaugų teikėjui gavimo dienos** |
| 1. | Bendroji projekto ekspertizė | iki 150 000 | 5 d. d. |
| nuo 150 001 iki 500 000 | 10 d. d. |
| nuo 500 001 iki 1 500 000 | 15 d. d. |
| nuo 1 500 001 - 15 000 000 | 15 d. d. |
| nuo 15 000 001 - 25 000 000 | 15 d. d. |
| nuo 25 000 001 | 15 d. d. |
| 2. | Darbo projekto (konstrukcinė dalis) ekspertizė |  | 10 d. d. |
| 3. | Tvarkybos darbų projekto paveldosaugos (specialioji) ekspertizė |  | 10 d. d. |

**VII. Paslaugų atlikimo procedūra**:

* Užsakovas el. paštu ir/ar raštu pateikia ekspertizės rangovui užsakymą, kuriame nurodytas projekto pavadinimas, projekto statybos ir montavimo darbų kaina ir projektuotojas (fiksuojama paslaugos atlikimo pradžia);
* Jei ekspertizės rangovas pageidauja, Užsakovas ir/ar projektuotojas ekspertizės rangovui pristato (supažindina) projektą;
* Ekspertizės rangovas, suteikęs projekto ekspertizės paslaugas, pateikia galutinio ar tarpinio ekspertizės akto popierinę (paštu ar kt.) ir el. versiją el. paštu Užsakovui. Tiekėjas gali pateikti tarpinį ekspertizės aktą, kuomet surašomos projekto pastabos, tačiau toks aktas neprivalomas, jei projekte nėra pastabų.

Projektuotojams pataisius statinio projektą pagal privalomąsias ekspertizės išvadas ir Tiekėjui pateikus ekspertizės aktą su išvada, kad projektą galima tvirtinti, atliktų darbų priėmimo perdavimo aktu fiksuojama projekto ekspertizės atlikimo pabaiga. Aktas el. paštu turi būti pateiktas ne vėliau kaip per 1 darbo dieną po ekspertizės atlikimo termino pabaigos.

*Tuo atveju, jei buvo gautas tarpinis ekspertizės aktas* (*t. y. surašomos projekto pastabos)*

* Projektuotojas per Užsakovo paskirtą laiką pateikia ekspertizės rangovui pataisytą projektą;
* Ekspertizės rangovas patikrina pataisytą projektą pagal pateiktas pastabas ne vėliau kaip per 5 d. d. nuo vėliausiai pateikto projekto dalies gavimo dienos ir pateikia galutinio ekspertizės akto popierinę (paštu ar kt.) ir el. versiją el. paštu Užsakovui.
* **Ekspertizės rangovas privalo** atlikti pakartotinę projekto ekspertizę neatlygintinai, nereikalaudamas jokio papildomo apmokėjimo, jeigu projektą (kuris ekspertizės rangovo yra įvertintas vadovaujantis STR1.04.04:2017 „Statinio projektavimas, projekto ekspertizė“ punkto 89.1 reikalavimais ir kuriam pateikta išvada, kad projektą galima tvirtinti bei patvirtintas statytojo), derinant Lietuvos Respublikos informacinėje sistemoje „Infostatyba“ su tikrinančiais subjektais, bus gautas nepritarimas dėl projekto neatitikimo STR1.04.04:2017 „Statinio projektavimas, projekto ekspertizė“ 75 punkto reikalavimams.